Felborult egy mentõautó, a beteg meghalt
Pereszteg belterületén, a 85-ös fõúton árokba borult egy kapuvári mentõautó. A mentõben szállított beteg - egy 89 éves agyagosszergényi férfi - a helyszínen meghalt, kísérõje és a mentõápoló súlyosan megsérültek. A mentõautón téli közlekedésre alkalmas, „négy-évszakos" gumi volt.
Agyagosszergénybõl szállított beteget Sopronba a kapuvári mentõszolgálat egyik jármûve, amikor szerdán reggel 8 és 9 óra között - eddig tisztázatlan okból - árokba borult Pereszteg belterületén. A jármû a település Fertõszentmiklós felõli részén, a forgalomlassító sziget után egy villanyoszlopot döntött ki és és jelzõtáblákat sodort el, majd megpördülve az útra merõlegesen, oldalára fordulva állt meg.
A mentõben szállított beteg - egy 89 éves agyagosszergényi férfi - a helyszínen életét vesztette, õt kísérõ feleségét, valamint a mentõápolót a soproni mentõk a soproni Erzsébet-kórházba szállították. Az autó sofõrje ép bõrrel saját lábán szállt ki a roncsból, õt megfigyelésre szintén kórházba szállították.
- A jármû vélhetõen a kanyar ívét nem tudta tartani, és a sofõr elveszítette uralmát az autó felett, így következhetett be a baleset - mondta el a helyszínen a kisalfold.hu-nak a kirendelt baleseti parancsnok, Németh Róbert õrnagy.
Az Országos Mentõszolgálat regionális igazgatója, Puskás Tivadar szintén a helyszínre érkezett. Tõle megtudtuk, a mentõápolót felsõ, az elhunyt férfi hozzátartozóját alsóvégtag-töréssel szállították kórházba.
A hozzátartozók a balesetrõl értesülve szintén Peresztegre siettek. Elmondták, a 89 éves bácsi nem volt súlyos beteg, egy a közelmúltban elkapott influenzaszerû kór döntötte ágynak. Mivel sokáig feküdni kényszerült, tüdeje feltelt vízzel, emiatt kellett kórházba szállítani. Ám arra, hogy ilyen tragédiába torkollik az út, nem számítottak.
A 85-ös fõút Peresztegi és környezõ szakaszán nem ritka, sõt egyre gyakoribb a kisodródásos baleset. 2005-ben egy budapesti család halt meg itt, 2006-ban egy soproni apa és 33 éves fia veszítette életét, de 2007-re is jutott tragikus kimenetelû baleset. A legutóbbi, vasárnapi baleset nyomai - ez szerencsére nem vált végzetessé - még látszanak, az út mentén egyre több a kereszt.
– A mentõgépkocsi (az OMSZ mentõkocsijai általánosságban) téli közlekedésre alkalmas, „négy-évszakos" gumiabroncsokkal vannak felszerelve. A gumiabroncsok állapotát folyamatosan ellenõrzik, az elmúlt években egyetlen olyan mentõbaleset sem történt Magyarországon, melynek oka a szakértõi vizsgálatok szerint a gumiabroncsok minõsége, vagy állapota lett volna – tájékoztatta a kisalfold.hu-t Gyõrfi Pál, az Országos Mentõszolgálat kommunikációs és pr igazgatója.
A rendõrség hivatalos közleménye szerint február 4-én 8 óra 35 perckor a 85-ös fõút 65-66 km szelvénye között egy influenzás beteget Agyagosszergénybõl Sopronba szállító mentõautó sofõrje a balra ívelõ útkanyarulatban az uralmát elvesztette a jármû felett, jobb oldalra kisodródott és nekiütközött egy beton villanyoszlopnak. Ennek következtében a gépjármû kipördült és oldalára fordulva az árokba került.
A mentõautó vezetõje könnyebb, a mentõápoló valamint a beteg hozzátartozója súlyos sérüléseket szenvedett. A beteg, a 89 éves agyagosszergényi férfi a helyszínen életét vesztette. A baleset körülményeit a rendõrség igazságügyi mérnök és orvos szakértõ bevonásával vizsgálja.
egészségügy mentõk baleset